ناتو باش کاتیبی ینس استولتنبرگ، آمریکانین اورتا منزیل‌لی نوکلئر گوجلر موقاویله‌سین‌دن چیخماق قراری‌نین آردین‌دان روسیانی گوناهلاندیردی.
استولتنبرگ، بلژیک'ین پایتختی بروکسل‌دکی ناتو قرارگاهیندا کئچیردیگی مطبوعات کونفرانسیندا، بوتون موتتفیق‌لرین، اورتا منزیل‌لی نوکلئر گوج‌لری موقاویله‌سی‌نین اؤنملی اولدوغو و آمریکانین بو موقاویله‌نین واجیب‌لرینی یئرینه یئتیردیگی مسئله‌سینده همفیکیر اولدوغونو دئدی.
روسیانین داورانیش‌لاری مسئله‌سینده ایسه سون درجه ناراهاتیق. پروبلم، ایللردیر موقاویله'نی پوزان روسیانین داورانیش‌لاری". ایفاده‌سینی ایشله‌دن استولتنبرگ، مسئله‌نین ناتو ساوونما ناظیرلری‌نین توپلانتی‌سی و واشینگتون سفرینده ده گوندمه گلدیگینی خاطیرلاتدی.
استولتنبرگ،
یئنی بیر سویوق ساواش و سیلاحلانما یاریشی ایستمیریک". دئیه دانیشدی.
آمریکا پرزیدنتی دونالد ترامپ، روسیا ایله اؤلکه‌سی آراسیندا کئچمیشده ایمضا‌لانان اورتا منزیل‌لی نوکلئر گوج‌لری راضیلاشماسینا دایر آپاردیغی قیمتلندیرمه‌ده،
بیز موقاویله‌ده قالان طرف اولدوق و موقاویله‌یه حؤرمت گؤستردیک، آنجاق روسیا تأسف کی بو موقاویله‌یه حؤرمت گؤسترمه‌دی. بو سبب‌دن موقاویله'نی لغو ائدجگیک، موقاویله‌دن چکجگیک". ایفاده‌لرینی ایشلتمیشدی.
آمریکا ایله روسیانین، آوروپا و اوزاق شرق‌دکی موتتفیق‌لرینی قوروماغی هدفله‌ین اورتا منزیل‌لی نوکلئر گوج‌لری موقاویله‌سی، 1987ده واشینگتوندا ایمضالانمیشدی.
موقاویله، روسیا و آمریکانین منزیلی 300-3400 میل اولان قورودان آتیلان کونترول اولونان موشک آلماسینی، اورتمه‌سینی و یا تست ائتمه‌سینی قاداغان ائدیر.
